O Let Me in Thes Ae Night

His question

 * O Lassie, are ye sleepin yet,
 * Or are ye waukin, I wad wit?
 * For Love has bound me hand an' fit,
 * And I would fain be in, jo.


 * Chorus
 * O let me in this ae night,
 * This ae, ae, ae night;
 * O let me in this ae night,
 * I'll no come back again, jo!


 * O hear'st thou not the wind an' weet?
 * Nae star blinks thro' the driving sleet;
 * Tak pity on my weary feet,
 * And shield me frae the rain, jo.


 * Chorus
 * O let me in, etc.


 * The bitter blast that round me blaws,
 * Unheeded howls, unheeded fa's;
 * The cauldness o' thy heart's the cause
 * Of a' my care and pine, jo.


 * Chorus 2x
 * O let me in, etc.

Her answer

 * O tell na me o' wind an' rain,
 * Upbraid na me wi' cauld disdain,
 * Gae back the gate ye cam again,
 * I winna let ye in, jo.


 * Chorus
 * I tell you now this ae night,
 * This ae, ae, ae night;
 * And ance for a' this ae night,
 * I winna let ye in, jo.


 * The snellest blast, at mirkest hours,
 * That round the pathless wand'rer pours
 * Is nocht to what poor she endures,
 * That's trusted faithless man, jo.


 * Chorus
 * I tell you now, etc.


 * The sweetest flower that deck'd the mead,
 * Now trodden like the vilest weed—
 * Let simple maid the lesson read
 * The weird may be her ain, jo.


 * Chorus
 * I tell you now, etc.


 * The bird that charm'd his summer day,
 * Is now the cruel Fowler's prey;
 * Let witless, trusting, Woman say
 * How aft her fate's the same, jo!


 * Chorus
 * I tell you now, etc.

O Mädchen, Mädchen, schläfst du schon?